Document ID: 31994R0234

ΚΑΝΟΝΙΣΜΟΣ (ΕΚ) αριθ. 234/94 ΤΟΥ ΣΥΜΒΟΥΛΙΟΥ της 24ης Ιανουαρίου 1994 για την τεχνική προσαρμογή του κανονισμού (ΕΟΚ) αριθ. 715/90 σχετικά με το καθεστώς που εφαρμόζεται στα γεωργικά προϊόντα και σε ορισμένα εμπορεύματα που προκύπτουν από τη μεταποίηση γεωργικών προϊόντων καταγωγής των κρατών της Αφρικής, της Καραϊβικής και του Ειρηνικού (ΑΚΕ) ή των υπερποντίων χωρών και εδαφών (ΥΧΕ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι τα κράτη της Αφρικής, της Καραϊβικής και του Ειρηνικού (ΑΚΕ) επωφελούνται για τους ανανάδες, τα αχλάδια των ποικιλιών avocats και goyaves, τις μάγγες και μαγγούστες απαλλαγής από δασμούς δυνάμει της τέταρτης σύμβασης ΑΚΕ-ΕΟΚ (1) και του κανονισμού (ΕΟΚ) αριθ. 715/90 (2)-
ότι, με τον κανονισμό (ΕΟΚ) αριθ. 638/93 (3), τα προαναφερθέντα προϊόντα έχουν ενταχθεί, με ισχύ από 1ης Ιανουαρίου 1993, στον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (4) και, όσον αφορά τα αχλάδια των ποικιλιών avocats και goyaves, τις μάγγες και μαγγούστες, έχουν αποσυρθεί από το πεδίο εφαρμογής του κανονισμού (ΕΟΚ) αριθ. 827/68 του Συμβουλίου της 28ης Ιουνίου 1968 περί κοινής οργανώσεως αγοράς για ορισμένα προϊόντα που απαριθμούνται στο παράρτημα ΙΙ της συνθήκης (5)-
ότι, με την προαναφερθείσα τροποποίηση του κανονισμού (ΕΟΚ) αριθ. 1035/72, θα πρέπει να γίνει τεχνική προσαρμογή του κανονισμού (ΕΟΚ) αριθ. 715/90- ότι η προσαρμογή αυτή πρέπει να συνίσταται στο να συμπεριληφθούν τα εν λόγω προϊόντα στον πίνακα του άρθρου 15 σχετικά με τα προϊόντα του τομέα των οπωροκηπευτικών που απαλλάσσονται δασμών κατά την εισαγωγή- ότι η τεχνική αυτή προσαρμογή πρέπει να αρχίσει να ισχύει από την ημερομηνία της τροποποίησης του κανονισμού (ΕΟΚ) αριθ. 1035/72,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στον κανονισμό (ΕΟΚ) αριθ. 715/90, εντάσσονται τα εξής προϊόντα στον πίνακα του άρθρου 15 παράγραφος 1:
"0804 30 00 Ανανάδες 0804 40 Αχλάδια της ποικιλίας avocats 0804 50 00 Αχλάδια της ποικιλίας goyaves, μάγγες και μαγγούστες
Άρθρο 2
Ο παρών κανονισμός αρχίζει να ισχύει την επόμενη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Ιανουαρίου 1993.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 24 Ιανουαρίου 1994.

Labels: 10
3
17
18